FTI ปิดบวก 4% ลุ้นกำไรปีนี้ 49 ลบ. รับสาขา “Aquatek” เพิ่ม
FTI ปิดบวก 4% ราคาแตะ 2.52 บ. โบรกคาดกำไรปี 65 แตะ 49 ลบ. โต 36% รับแผนขยายสาขาร้าน Aquatek จำนวน 50 สาขาภายใน 3 ปี
FTI ปิดบวก 4% ราคาแตะ 2.52 บ. โบรกคาดกำไรปี 65 แตะ 49 ลบ. โต 36% รับแผนขยายสาขาร้าน Aquatek จำนวน 50 สาขาภายใน 3 ปี
1 ก.ย. 2565

ผู้สื่อข่าวรายงานว่า วันนี้ (1 ก.ย.65) ราคาหุ้น บริษัท ฟังก์ชั่น อินเตอร์เนชั่นแนล จำกัด (มหาชน) หรือ FTI ปิดตลาดที่ระดับ 2.54 บาท บวก 0.10 บาท หรือ 4.10% สูงสุดที่ระดับ 2.70 บาท ต่ำสุดที่ระดับ 2.42 บาท ด้วยมูลค่าการซื้อขาย 92.54 ล้านบาท

บริษัทหลักทรัพย์ โนมูระ พัฒนสิน จำกัด (มหาชน) ระบุในบทวิเคราะห์ (15 ส.ค.65) คาดกำไรสุทธิไตรมาส 3/65 ของ FTI กลับมาเติบโตได้เมื่อเทียบกับงวดเดียวกันของปีก่อนและจากไตรมาสก่อนหน้าอยู่ที่ 12 ล้านบาท จากสถานการณ์โควิด-19 คลี่คลายทำให้ทีมขายเข้าถึงลูกค้าได้มากขึ้น และคาดการทยอยปรับขึ้นราคาสินค้า สะท้อนต้นทุนค่าขนส่งที่เพิ่มขึ้นจะเริ่มเห็นผลชัดขึ้นในไตรมาส 3/65
ทั้งนี้ ประเมินกำไรสุทธิปี 65 อยู่ที่ 49 ล้านบาท เพิ่มขึ้น 36% เมื่อเทียบกับงวดเดียวกันของปีก่อน และคาดกำไรสุทธิปี 66 อยู่ที่ 56 ล้านบาท เพิ่มขึ้น 14% เมื่อเทียบกับงวดเดียวกันของปีก่อน ตามแผนการขยายสาขาร้าน Aquatek จำนวน 50 สาขา ภายใน 3 ปี